Stadion Madejski
Stadion Madejski je nogometni stadion koji se nalazi u Readingu, Engleska. Na njemu domaće utakmice igraju nogometni klub Reading i ragbi klub London Irish. Stadion nosi ime po predsjedniku Readinga Johnu Madejskom. Kapacitet stadiona je 24.161 sjedećih mjesta. Stadion je otvoren 22. augusta 1998. godine. Zamijenio je Elm Park na kojem je Reading prethodno igrao domaće utakmice. Posljednja utakmica na Elm Parku je odigrana 3. maja 1998. godine između Readinga i Norwicha. Nakon toga je srušen, a na njegovom mjestu je izgrađeno stambeno naselje. Izgradnja stadiona Madejski je iznosila 50 miliona funti. U sklopu stadiona je izgrađen i hotel. Madejski je 39. najveći stadion u Engleskoj.